Kampung Johan Setia

Kampung Johan Setia merupakan sebuah kampung yang terletak di Klang, dalam negeri Selangor, iaitu sebuah negeri di Malaysia. Nama asal kampung ini ialah Kampung Batu Lima.

Sejarah
Kampung Johan Setia telah dibuka dengan rasminya pada 31 Ogos 1957. Pada peringkat awal, kampung ini didiami oleh peneroka-peneroka estet yang terdiri daripada pekerja Ladang Highlands yang berhampiran. Keluasan kampung yang diterokai adalah berjumlah 100 ekar.

Pada tahun 1961, semasa berlakunya Konfrontasi Indonesia–Malaysia, Kampung Batu Lima telah memenangi pertandingan kawalan malam antara kampung kerana kesetiaan pasukan Keselamatan dan Kawalan Kampung (Home Guard) yang sanggup berjaga mengawal kampung mereka. Oleh itu, nama Kampung Batu Lima telah ditukarkan kepada Kampung Johan Setia bersempena kemenangan dan taat setia penduduknya terhadap negara.

Allahyarham Encik Ibrahim Rahmat adalah merupakan Ketua Kampung yang pertama dilantik dan selepas beliau pada tahun 1982, Tuan Haji Mat Rifin bin Mansor PJK telah dilantik sebagai Ketua Kampung untuk menerajui pentadbiran kampung ini. Pada masa tersebut penduduk Kampung Johan Setia berjumlah lebih kurang 3,500 orang yang mendiami dua kawasan iaitu Kampung Johan Setia dan Kampung Sri Nadi. m/s 79-80

Kemudahan asas 
Pendidikan 
 Sekolah Kebangsaan Kampung Johan Setia 
 Sekolah Agama

Tempat beribadat 
 Masjid Al-Hidayah
 Masjid Kampung Johan Setia
 Surau taman setia
 Surau Al Hijrah
 Surau Al-Munawwarah, Bandar Putera 2

Poskod
Poskod yang digunakan di Kampung Johan Setia, Klang, Selangor adalah 41200 .&oq=Kampung+Johan+Setia+Selangor+41200 &aqs=chrome..69i57.960j0j9&sourceid=chrome&ie=UTF-8 Carian Poskod

Rujukan


Pautan luar 
 Lokasi Kampung Johan Setia di Peta Google

Johan Setia